Caacupé

Caacupé estas urbo de Paragvajo. Ĝi estas la administra centro de la departemento Cordillera, unu el 17 departementoj de Paragvajo, kiuj kun la Ĉefurba Distrikto de Asunciono konsistigas la ŝtatan teritorion. La urbo situas en la centra sudo de la lando.

La urbo estis fondita la 4-an de aprilo 1770 kaj situas ĉirkaŭ 50 kilometrojn oriente de la ŝtata ĉefurbo Asunciono en monteta pejzaĝo, kiu donis la nomon al la ĉirkaŭa departamento (Cordillera signifas "montaro").

La klimato estas subtropika kun jara mezumo de 22 celsiusaj gradoj kaj jara pluvokvanto de mezume 1536 milimetroj.

Nacian signifon la loko havas precipe pro sia urbocentra katolika katedralo Basílica de la Virgen de los Milagros, do Baziliko de la Virgulino de la Mirakloj, la episkopa preĝejo de la diocezo Caacupé. La de granda kupolo kovrita baziliko estas la plej granda preĝejo kaj religia centro de la lando. La konstruado estis komencita en 1945 kaj post multaj prokrastoj en konstruo, interalie pro manko de mono, nur en 1988 estis konsekrita per papo Johano Paŭlo la 2-a dum sia vizito al Paragvajo.

Kategorio:Urboj de Paragvajo